લલિતાંગ રાજકુમાર… સદ્ગુરુનો સમાગમ થતાં જ અંદર વૈરાગ્યની જ્યોત જાગૃત થઈ ગઈ… સર્વસંગત્યાગ કરીને મુનિ બની ગયા… ગુરુકુલવાસમાં રહી સાધના માંડી… પણ કો’ક પૂર્વકર્મના ઉદયે ભૂખનું દુ:ખ સહન ન થયું… ઉપવાસ વગેરે આકરા તપમાં શરીરે સાથ ન આપ્યો… ગુરુઆજ્ઞાથી રોજ એક વાર પેટ ભરવા પૂરતા ગોચરીમાં એક ઘડા જેટલા લૂખા ભાત (= કૂર) લાવીને સાધનામાં રચ્યા-પચ્યા રહેતા… તેમનું નામ કુરગડુ પડી ગયું… તેમના જ ગચ્છમાં અન્ય ચાર મહાત્માઓએ ચાતુર્માસના દિવસોમાં એક-બે-ત્રણ-ચાર મહિનાના ઉપવાસની તપશ્ર્ચર્યા ચાલુ કરી… પણ ધીમે ધીમે અંદરમાં પોતાના તપનો પહેલા તો સંતોષ ઉત્પન્ન થયો… તે સંતોષ ધીમે ધીમે અભિમાનમાં પલટાયો…